
ŠAKIŲ RAJONO SAVIVALDYBĖS ADMINISTRACIJOS DIREKTORIUS 

ĮSAKYMAS
DĖL PERSPĖJIMO SISTEMOS PRIEŽIŪROS
2010 m. spalio 13 d. Nr.AT-1260
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 29 str. 8 d. 2 p., Lietuvos Respublikos civilinės saugos įstatymo (Žin., 1998, Nr. 115-3230; 2009, Nr. 159-7207) 14 str. 16 p., įgyvendindamas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. birželio 28 d. įsakymą Nr.1-192 „Dėl perspėjimo sistemos priežiūros organizavimo tvarkos aprašo patvirtinimo“ (Žin., 2010, Nr.80-4203) bei atsižvelgdamas į Marijampolės apskrities priešgaisrinės gelbėjimo valdybos 2010 m. spalio 12 d. raštą Nr.V1-632 „Dėl projektų derinimo“,
 n ustatau:

 1. perspėjimo sistemos aparatūros kasdieninius patikrinimus atlieka Marijampolės apskrities priešgaisrinės gelbėjimo valdybos viršininko 2010 m. liepos 15 d. įsakymu Nr.V-60  paskirti Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnybos budinčių pamainų pareigūnai pagal perspėjimo sistemos aparatūros techninės būklės įvertinimo aprašą.
2. periodinį perspėjimo sistemos veikimo patikrinimą atlieka Marijampolės apskrities priešgaisrinės gelbėjimo valdybos viršininko 2010 m. liepos 15 d. įsakymu Nr.V-60  paskirti Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnybos budinčių pamainų pareigūnai, dalyvaujant rajono savivaldybės administracijos vyresniajam specialistui ir VšĮ „Teleradijo kompanijos Hansa“ darbuotojams, atliekantiems perspėjimo sistemos aparatūros techninę priežiūrą.

3. vietinio valdymo elektros sirenų būklės techninius patikrinimus atlieka Gelgaudiškio, Kudirkos Naumiesčio, Lekėčių, Lukšių, Plokščių, Sintautų ir Slavikų seniūnai.

4. centralizuoto valdymo elektros sirenų periodinės techninės priežiūros darbus organizuoja savivaldybės administracijos vyresnysis specialistas.

5. vietinio valdymo elektros sirenų periodinės techninės priežiūros darbus organizuoja Gelgaudiškio, Kudirkos Naumiesčio, Lekėčių, Lukšių, Plokščių, Sintautų ir Slavikų seniūnai.

6. techninės priežiūros darbų kontrolę atlieka rajono savivaldybės administracijos vyresnysis specialistas.
Direktorius

